Donald Laycock

Ni **Dr Donald Laycock** (1936–1988) ket mays aidi nga Australiano a lingguista ken antroplogo. Isu ket kasayaatan a nalaglagip para iti obrana kadagiti pagsasao ti Papua Baro a Guinea.

## Biograpia
Isu ket nagturpos idiay Unibersidad ti Newcastle, New South Wales, Australia ken kanungpalan a nagtrabaho a kas agsuksikisok idiay Unibersidad ti Adelaide iti Anthropolohia. Nangala iti Ph.D. idiay Nailian nga Unibersidad ti Australia iti lingguistika ken nagbalin nga autoridad iti lubong kadagiti pagsasao ti Papua Baro a Guinea.

Isu ket nagaramid kadagiti nadumaduma a panagsukisok kadagiti pagsasao ti rehion ti [Sepik]] ti Baro a Guinea. Ti immuna kadagitoy, ti panagsukisokan iti Ph.D. babaen ti superbision ni Stephen Wurm, ket naipablaak idi a kas *The Ndu languages* (1965), ken naipundar ti kaadda iti daytoy nga asideg nga agkakabagian a pagsasao.  Kadagiti simmaruno a panagsukisok, nabirukan ni Laycock a ti sasao a Ndu ket parte idi dagitoy ti dakdakkel a pamilia ti pagsasao a gimmay-at iti tengnga ken akinngato a ginget ti Sepik (ti "subpilo ti Sepik"), ken idi 1973 insingasingna a dagitoy a pagsasao ket nangpormada iti parte ti pilo a Sepik–Ramu. Daytoy ket nagtaltalinaay a ti kadawyan a konsenso iti lubong ti linguistika kadagiti napalabas a 30 a tawen. Bayat a ti ad-adu nga obra da William A. Foley ken Malcolm Ross ket nangiduadua iti maysa a silpo a pagbaetan ti Sasao a Ramu – Akinbaba a Sepik ken ti sasao a Sepik, ti "subpilo a Sepik" ket napundaran  a kas umiso a grupo.

Immuna pay nga inlasin ni Laycock dagiti grupo ti pagsasao a Torricelli (1968) ken Piawi. Isu ket nangipalaak kadagiti nadumaduma a papel iti lingguistika ken antroplohia.

Isu ket pimmusay, kalpasan ti nabiit a panagsakit, idiay Canberra, idi 27 Disiembre 1988.

## Kitaen pay
* Sasao a Kwomtari–Baibai
* Sasao a Ndu
* Sasao a Papuano
* Sasao a Piawi
* Sasao a Sepik
* Sasao a Sepik–Ramu
* Sasao a Torricelli
* Stephen Wurm

## Napili a bibliograpia
* *The Ndu language family (Sepik District, New Guinea)*. Pacific Linguistics C-1. Canberra: Pacific Linguistics, 1965.
* "Languages of the Lumi subdistrict (West Sepik district), New Guinea." *Oceanic Linguistics* 7: 36-66. 1968.
* *Sepik languages – checklist and preliminary classification*. Pacific Linguistics B-25. Canberra, 1973.
* (with John Z'graggen) "The Sepik–Ramu phylum." In: Stephen A. Wurm, ed. *Papuan languages and the New Guinea linguistic scene: New Guinea area languages and language study 1*. Pacific Linguistics C-38. 731-763. Canberra, 1975.
* *The Complete Enochian Dictionary: A Dictionary of the Angelic Language as Revealed to Dr. John Dee and Edward Kelley*, London: Askin Publishers. 1978
* *The Best Bawdry*, Angus & Robertson, Sydney, 1982
* *The World's Best Dirty Songs*, Angus & Robertson, North Ryde, 1987, 
* (with Alice Buffet) *Speak Norfuk Today*, Norfolk Island, 1988
*  *Skeptical* Eds. Don Laycock, David Vernon, Colin Groves, Simon Brown, Canberra Skeptics, 1989, 
* *A Dictionary of Buin, a language of Bougainville*, ed. Masayuki Onishi (Pacific Linguistics 537, 2003)--published posthumously. .

## Dagiti nagibasaran
* *The Skeptic*, Vol 19, No 1, p7
* *The Second Coming*, Barry Williams, Australian Skeptics, Sydney, 1990
* *Aspects of meaning in fieldwork*, in Tom Dutton, Malcolm Ross and Darrell Tryon (eds), The language game: Papers in memory of Don C. Laycock, Pacific Linguistics, C 110, 22 pp., Canberra: ANU, 1993